ජාතික තරුණ සේවා සභාව සහ ශ්‍රී ලංකා යෞවන සමාජ සම්මේලනය එක්ව සංවිධානය කරනු ලබන 24වැනි ජාතික යෞවන ක්‍රීඩා උළෙල හෙට (22) රාජ්‍ය ආරක්ෂක හා නාගරික සංවර්ධන අමාත්‍යාංශයේ ලේකම් ගෝඨාභය රාජපක්ෂ මහතාගේ ප්‍රධානත්වයෙන් සුගතදාස ගෘහස්ත ක්‍රීඩාංගණයේ දී ආරම්භ වේ.ඒ අවස්ථාවට යෞවන කටයුතු හා නිපුණතා සංවර්ධන අමාත්‍ය ඩලස් අලහප්පෙරුම, නියෝජ්‍ය අමාත්‍ය දුමින්ද දිසානායක සහ අධීක්ෂණ මන්ත්‍රී මොහාන්ලාල් ග්‍රේරු යන මහත්වරු ඇතුලු මැතිඇමැතිවරුන් රැසක් සහභාගි වෙති.ක්‍රීඩක ක්‍රීඩිකාවන් 3000කගේ සහභාගිත්වයෙන් හෙට සිට 25වැනි දින දක්වා පැවැත්වෙන මෙවර ක්‍රීඩා උළෙලේ ඔලිම්පික් පහන දැල්වීම පසුගිය වසරේ යෞවන ක්‍රීඩා උළෙලේ අවුරුදු 20න් පහළ දක්ෂතම දක්ෂතම ක්‍රීඩකයා වූ නාගරික තරුණයා කණ්ඩායමේ එම්.එම්. දිසානායක, දක්ෂතම ක්‍රීඩිකාව වූ කුරුණෑගල දිස්ත්‍රික්කයේ පබසරා දිසානායක, අවුරුදු 20න් ඉහළ දක්ෂතම ක්‍රීඩකයා වූ පී.එස්. නිලංග සහ දක්ෂතම ක්‍රීඩිකාව වූ කේ.එල්.ඒ. නිමාලි යන ක්‍රීඩක ක්‍රීඩිකාවන් විසින් සිදුකරනු ලබති.අවුරුදු 20න් ඉහළ සහ අවුරුදු 20න් පහළ වශයෙන් වයස් කාණ්ඩ දෙකකින් යුතුව පැවැත්වෙන මේ ක්‍රීඩා උළෙලේ දී ශ්‍රී ලංකා වාර්තාවක් බිඳ දමන මුල්ම ක්‍රීඩකයාට හෝ ක්‍රීඩිකාවට නවීන පන්නයේ මෝටර් රථයක් පිරිනැමීමට නියමිතය.එමෙන්ම වයස් කාණ්ඩ දෙකෙහිම දක්ෂතම ක්‍රීඩක ක්‍රීඩිකාවන්ට යතුරුපැදිය බැගින් පිරිනැමීමට සංවිධායක මණ්ඩලය කටයුතු ‍යොදා ඇත.ක්‍රීඩා උලෙළේ සමාප්ති උත්සවය 25වැනිදා පස්වරු පාර්ලිමේන්තු මන්ත්‍රී නාමල් රාජපක්ෂ මහතාගේ ප්‍රධානත්වයෙන් පැවැත්වේ..